cyanic-selkie/wikianc huggingface dataset:
Hartley T. Ferrar
Hartley Travers Ferrar (født 28. januar 1879, død i april 1932) var en britisk geolog og medlem av Robert Falcon Scotts Discovery-ekspedisjon. Ferrar deltok på en rekke sledeekspedisjoner sammen med Ernest Shackleton og Edward Adrian Wilson, og sommeren 1903 utforsket de de vestlige fjellene i Victoria Land. Ferrarbreen, som ble oppdaget under ekspedisjonen, ble oppkalt etter ham.
Økonomikonsulent
Opprinnelse og historie
Først på 1970-tallet økte interessen i Europa. Behovet for controllerfunksjonen har økt blant annet på grunn av en økt desentralisering, som medfører et behov for informasjon til flere nivåer. Krav på grunn av øket internasjonal konkurranse, økt medbestemmelse og krav fra intresseorganisasjoner og myndigheter har bidratt til denne utviklingen.
Arbeidsoppgaver
Økonomikonsulentens hovedsakelige arbeidsoppgaver er å analysere, følge opp resultat, overvåke lønnsomheten og virksomhetens indre effektivitet, samt bistå i utvikling og styring av virksomheten. Oppgaver og plassering i organisasjonen varierer sterkt avhengig av organisasjonens behov og ledelsesfilosofi. Som oftest rapporterer økonomikonsulenten direkte til enhetens sjef; en divisjonscontroller rapporterer til divisjonsjefen osv., men økonomikonsulenten kan også rapportere direkte til økonomisjefen. Økonomikonsulenter finnes i mange virksomheter, også i statlig og kommunal forvaltning.
Arbeidsoppgavene omfatter som regel budsjettering, budsjettoppfølging, andre periodiske rapporter, prognoser, lønnsomhetsoppfølginger, analyser, gransking av investeringsoppgaver og utvikling av rutiner og systemer. Utredninger er også en vanlig oppgave. Økonomikonsulenten deltar av og til i arbeidet med årsavslutning og regnskapsrapportering.
I blant får økonomikonsulenten oppgaver som ligger klart utenfor det som er tradisjonelt arbeid for en økonomiavdeling, for eksempel mer omfattende utredninger om produkters utviklingsmuligheter.
Økonomikonsulenten har i Europa en noe mer spesialisert yrkesrolle enn i USA, der økonomikonsulenten også kan ha ansvar for eksternrapportering og likviditet med mer.
Andre økonomikonsulentroller
En forretningsøkonom (business controller) er en økonomikonsulent med sterkt fokus på styring av selskapets forretningsvirksomhet og markedsføring i skjæringspunktet mellom selskapet og markedet. Oppfølging av konjunkturer og nye lovers innvirkning på virksomheten kan inngå i arbeidsoppgavene.
Accounting controller ligner mer på tittelen regnskapssjef. Dessuten forekommer etterleddet -controller mer og mer i sammenhenger som ikke har med økonomi å gjøre, som for eksempel personalcontroller og kvalitetscontroller. Disse yrkesrollene kan variere sterkt, men betegnelsen controller indikerer vanligvis at rollen innbefatter analyse og rådgivning.
Generalguvernører og visekonger av India
Generalguvernøren og visekongen av India var betegnelsen for den britiske monarkens representant i India under koloniveldet. Stillingen som generalguvernør ble innført i 1773. Fra 1858 til 1947 ble generalguvernøren i tillegg kalt visekonge, for å understreke overfor herskerne i de forskjellige indiske småstatene at generalguvernøren var den britiske monarkens representant. Embetet ble avskaffet etter Indias frigjøring i 1947; den siste generalguvernøren gikk av i 1950.
Bagsværd kirke
Bagsværd kirke ligger i Bagsværd i Gladsaxe kommune nord for København. Den er oppført i 1974–1976 og tegnet av Jørn Utzon.
Kirken er et utradisjonelt byggverk med glatte, hvite betongfasader og grå aluminiumstak. I kontrast til dette er interiøret som har et organisk formet innertak som bølger fremover i kirkerommet og gir et intrikat lysspill. Innertaket er en konstruksjon i betong som støtter den ytre strukturen.
Høyfjell
Høyfjellet (også kalt for den høyalpine sonen) er den delen av fjellet der det ikke finnes sammenhengende vegetasjon. Stein og ur dominerer, men det kan finnes noe spredt vegetasjon.
Lønneslekten
se egen seksjon
Lønneslekten (Acer) er en slekt med trær og busker i lønnefamilien (Sapindaceae) i ordenen Sapindales. Den ble tidligere sammen med Dipteronia regnet til en mindre lønnefamilie, Aceraceae.
Beskrivelse
De fleste artene er løvfellende, ofte med praktfulle høstfarger. Noen få eviggrønne arter vokser i middelhavsområdet og Sør-Asia. Bladene er som regel som regel håndnervede og håndflikede med tre til ni fliker. Det finnes også arter med fjærnervede, hele eller trekoblede blad, og asklønn (Acer negundo) har ulikefinnede blad. Hos lønn sitter bladene motsatt; platan og ambratre har også håndflikede blad, men hos dem sitter bladene spredt.
Plantene kan ha rene hann- og hunnblomster på samme plante (sambu), tvekjønnede og rene hannblomster på samme plante (andromonøci), tvekjønnede og rene hannblomster på ulike planter (androdiøci), eller hann- og hunnblomster på ulike planter (særbu). Noen arter pollineres av insekter, andre av vinden. Blomsterstanden er en klase, halvskjerm eller skjerm. Blomstene har 4–5 begerblad, 4–5 kronblad, nektarskive, 4–12 pollenbærere og 2 fruktblad med 2 frøemner i hver. Fruktene sitter parvis, og frukten er en samara der frøet sitter i enden av en lang vinge. Samaraen roterer når den faller, noe som minsker fallhastigheten og bidrar til å føre frøet lengst mulig vekk fra mortreet.
UNESCOs konvensjon om vern av den immaterielle kulturarven
UNESCOs konvensjon om vern av den immaterielle kulturarven ble undertegnet i Paris i 2003 og trådte i kraft i Norge i 2007.
Den norske UNESCO-kommisjonen gir en ikke uttømmende definisjon av begrepet immateriell kulturarv: «Språk, utøvende kunst, sosiale skikker, tradisjonelle håndverksferdigheter, ritualer, kunnskap og ferdigheter knyttet til naturen er eksempler på immateriell kulturarv».
Lønneslekten
Utbredelse
Slekten har en vid utbredelse i tempererte områder og tropiske fjellstrøk på den nordlige halvkule. Én art, Acer laurinum, finnes sør for ekvator i Indonesia. Med omtrent 126 arter har lønneslekten nest mest arter av treslektene i nordlige tempererte strøk; bare eikeslekten har flere arter. Omtrent halvparten av artene vokser i Kina.
Høyfjell
Uformelt kan ordet høyfjell noen ganger bli brukt om alt som ligger over tregrensa.
UNESCOs konvensjon om vern av den immaterielle kulturarven
Den immaterielle kulturen har på grunn av sin egenart fortonet seg som usynlig i forhold til den materielle kulturarven, men ble gjennom UNESCO gjort til et spesielt hovedsatsingsområde. I globalt perspektiv er immateriell kulturarv ikke bare viet oppmerksomhet, men også atskillige bekymringer med hensyn til alle muntlige kulturtradisjoner og kulturelle kunnskaper som daglig forsvinner fra det menneskelige repertoar.
Lønneslekten
Utbredelse
De tre artene som forekommer naturlig i Nord-Europa, er spisslønn (Acer platanoides), platanlønn (Acer pseudoplatanus) og naverlønn (Acer campestre). I Norge vokser opprinnelig bare spisslønn. Den er naturlig utbredt på Øst- og Sørlandet, men finnes forvillet andre steder. Platanlønn er forvillet og har gjennom sin kraftige formeringsevne blitt svært vanlig i lavlandet rundt mange byer i Norge. Den har vist seg i stand til å modne frø helt nord til Harstad og Tromsø. Naverlønn vokser naturlig nordover til Danmark og Sør-Sverige og blir av og til forvillet i Sør-Norge.
UNESCOs konvensjon om vern av den immaterielle kulturarven
Konvensjonen skal legge grunnlaget for en mer målrettet og systematisk innsats for å dokumentere, bevare og fremme immaterielle kulturuttrykk som muntlige fortellergenre, ritualer og skikker, dans, musikk, kunnskaper om tradisjonelt håndverk, osv., både nasjonalt, i forbindelse med kulturmøter, dvs. gjennom satsingsfeltet mangfoldige minner, og gjennom internasjonale prosjekter rettet mot utviklingsland.
UNESCO har tre ulike lister som er knyttet til den immaterielle kulturarven:
Lønneslekten
Nytte
Mange lønnearter dyrkes som prydtrær og -busker i hager og parker. De har vakre blad med ofte spektakulære høstfarger, og noen har interessante knopper, blomster eller frukter. Enkelte, for eksempel papirlønn (Acer griseum) og stripelønnene i seksjon Macrantha, har dekorativ bark. Lønn er spesielt viktig i japansk hagekunst. Mange av artene som vokser vilt i dette landet, har elegant vekstform og vakker bark og blad, og det er dyrket fram hundrevis av kultivarer. Spesielt viktig er viftelønn (Acer palmatum) med kraftig, rød høstfarge.
Bagsværd kirke
Inventaret er også tegnet av Utzon. Alterveggen består av tynne, hvite teglfliser. Altertepper og annen kunstnerisk utsmykking er utført av Lin Utzon.
Lønneslekten
Nytte
Lønnesirup tappes fra den amerikanske arten sukkerlønn (Acer saccharum). Flere av de storvokste artene, som platanlønn og spisslønn i Europa og sukkerlønn i Amerika har betydning som tømmertrær. Trevirket er homogent og slitesterkt, og det brukes i trapper, til parkett, gulvbord, paneler, lister, rekkverk, leketøy og sportsutstyr. Virket leder lyd godt og brukes til musikkinstrumenter, som trommer og halsen på fioliner og elgitarer.
Delgrupper
Lønneslekten fordeles på en rekke seksjoner som igjen ofte deles i serier. Slekten Negundo er nå slått sammen med Acer. Oversikten nedenfor omfatter kun et utvalg av artene. Norske navn følger Gjærevoll (1977) og Hansen (2019).
Bagsværd kirke
Orgelet er et P.G. Andersen-orgel fra 1979 med 23 stemmer, tegnet av Utzon.
Kirken har fire klokker som er hengt opp i det sydvendte tårnet.
UNESCOs konvensjon om vern av den immaterielle kulturarven
Oppfølging i Norge
UNESCO-konvensjonen om vern av den immaterielle kulturarven ble i Norge ratifisert gjennom vedtak i Stortinget, 17. januar 2007 [St.prp. nr. 73 (2005-2006)]. Av det årlige tildelingsbrevet av 23. januar 2009 går det frem at Kulturdepartementet ber ABM-utvikling om å komme opp med en oversikt over de relevante fagmiljøene og en kartlegging av de ulike kulturarvsområdene som etterspørres gjennom Unesco-konvensjonen om immateriell kulturarv.
Fra og med 2011 er det Kulturrådet som har ansvar for å følge opp arbeidet med immateriell kulturarv i Norge.
Som det første nordeuropeiske bidraget ble Oselververkstaden i Hordaland den 1. desember 2016 oppført på UNESCOs liste over Beste vernepraksiser.
Frivillige organisasjoners rolle
Innsats fra ulike organisasjoner, ikke-statlige og frivillige, betyr mye for arbeid med vern og videreføring av immateriell kulturarv lokalt, nasjonalt og internasjonalt. UNESCO-konvensjonen legger stor vekt på å etablere et nettverk av slike ikke-statlige organisasjoner og frivillige organisasjoner (NGO-er) som kan arbeide lokalt i det enkelte land og gi råd til UNESCO sentralt. En organisasjon kan få innpass i dette nettverket ved å søke UNESCO om akkreditering i henhold til artikkel 91 i bestemmelsene om implementering av Konvensjonen. I Norge har Kulturrådet følgende beskrivelse av betydningen av slik akkreditering:"«Det å bli akkreditert kan sees som en bekreftelse for en NGO på at man besitter viktig kunnskap og metode som er i overenstemmelse med UNESCOS verdier.»"Ifølge Kulturrådet er ordningen med akkreditering en annen strategi enn den som brukes i Verdensarvkonvensjonen av 1972, der noen få, internasjonale, ikke-statlige organisasjoner fungerer som rådgivere for Verdensarvlista.
Philip K. Dick
Philip Kindred Dick (født 16. desember 1928, død 2. mars 1982) var en amerikansk forfatter av science fiction.
Beatrix Potter
Helen Beatrix Potter (født 28. juli 1866 i Kensington i London i England, død 22. desember 1943 i Sawrey i Lancashire) var en britisk barnebokforfatter og -illustratør. Hennes mest kjente figur er Peter Rabbit, på norsk kalt Petter Kanin, en skikkelse som er blitt klassisk i engelsk barnelitteratur og fortsatt er en kommersiell suksess i gamle og nye titler og en rekke spin-off-produkter.
Philip K. Dick
I tillegg til en del noveller skrev Dick 38 bøker, syv av disse er senere blitt filmatisert. Den mest kjente av dem i Norge er nok Do Androids Dream of Electric Sheep (på norsk som Livstyvene, senere Drømmer androider om elektriske sauer?) som filmen Blade Runner er basert på. Andre filmatiseringer av hans verker er Total Recall i 1990 og i 2012, Minority Report og A Scanner Darkly, samt TV-serien Mannen i høyborgen fra 2015.
UNESCOs konvensjon om vern av den immaterielle kulturarven
Frivillige organisasjoners rolle
Fem norske frivillige organisasjoner er (pr. 2018) akkreditert av UNESCO som rådgivere på immateriell kulturarv. Disse organisasjonene er sentrale, både på lokalt og nasjonalt nivå, i arbeidet med vern og videreføring av immateriell kulturarv i Norge. De har hver for seg lang erfaring i dette arbeidet. De fem norske organisasjonene som er akkreditert er:
Eksterne lenker
Patrimonio Cultural Inmaterial Patrimoine culturel immatériel
Beatrix Potter
Liv og virke
Potter kjøpte 16 gårder og eide til sammen 16 kvadratkilometer land som gikk til The National Trust og The Lake District National Park.
Bakgrunn
Faren til Beatrix Potter var utdannet advokat, men tilbrakte mesteparten av tiden i herreklubber, og arbeidet sjelden. Moren besøkte, eller hadde besøk av, slektninger. Begge foreldrene levde på arv fra foreldrene. Barnepiker og guvernanter oppdro Beatrix og Bertram, en yngre bror. Da hun ble eldre, utpekte foreldrene henne til husholderske, og frarådet videre skolegang.
Mykologi
Men mykologi, læren om sopp, fortsatte å oppta Potter, og hun samlet og lagde detaljerte tegninger av mer enn 270 arter. Hun kom frem til at lav egentlig er to organismer som lever sammen i symbiose. Denne teorien ville ikke lederen for The Royal Botanic Garden diskutere engang, og da hennes artikkel om muggsporer ble lest opp i The Linnean Society of London, fikk hun ikke selv være til stede fordi hun var kvinne. Først i 1997 fikk hun en offentlig unnskyldning og anerkjennelse for sin teori om lav, som er helt korrekt.
Forfatterskap
Beatrix Potter fikk utgitt sin første historie The Tale of Peter Rabbit i 1902. Boka, som kom på norsk under tittelen Eventyret om Petter Kanin, handler om den vesle kaningutten Petter som begir seg ut på vandring, men vender hjem etter sine eventyr og får en skje kamillete for å roe ned magen. Historien var illustrert med vakre, vare akvareller av forfatteren selv. Den vesle boka og de påfølgende utgivelsene ble svært godt mottatt, og Potter tjente etter hvert godt på salget. Hun fortsatte å skrive til omkring 1920, da synet hennes sviktet. Hun skrev i alt 23 bøker. Det er blitt solgt 250 millioner kopier av hennes bøker.
Utgivelser
Oversikten viser engelske originaltitler og utgivelsesår.
De 23 eventyrbøkene
Andre bøker
Todd Hays
Todd Dennys Hays (født 21. mai 1969), er en amerikansk bobkjører som deltok i de olympiske vinterleker 1998 i Nagano, 2002 i Salt Lake City og 2006 i Torino.
Hays vant en olympisk sølvmedalje i bobsleigh i vinter-OL 2002 i Salt Lake City. Han var med på det amerikanske laget som kom på andreplass i firerbob, bak Tyskland. De andre på laget var Garrett Hines, Bill Schuffenhauer og Randy Jones
Borgervæpning
Borgervæpning var en forpliktelse byborgerskapet i mange europeiske land hadde til å danne væpnede avdelinger til ordensvern og forsvar av byen. Denne ordningen kan minne om vikingtidens leidangshær.
I Norge var det alt i middelalderen blitt en plikt for alle våpenføre menn i byen å holde våpen og delta i byens forsvar. Plikten har òg tradisjoner tilbake til vikingtiden, der enhver våpenfør mann som ikke forsvarte bygden sin under angrep ble dømt til døden. Den norske borgervæpning hadde sin glansperiode ved begynnelsen av 1800-tallet. Borgervæpningen ble avskaffet ved lov av 28. mai 1881. I spissen for borgervæpningen stod en såkalt stadshauptmann, under denne stadsmajorer, stadskapteiner og stadsløytnanter. Også byens mannlige innbyggere som ikke var borgere, hadde verneplikt.
Ved kong Christian IVs hærordning av 18. januar 1628 ble det opprettet en såkalt borgerbevæpning. Dette var en tvungen verneplikt, der det ble bestemt at de norske kjøpstedene skulle holde 14 kompanier. hvorav to i Christiania. Disse kompaniene gjorde i sin tidlige periode ordenstjeneste og var også hjelpemannskaper ved brann, og fikk ikke særlige militære oppgaver før fra 1801. Kompaniene ble ledet av en såkalt stadshauptmann (tilsvarende kaptein i hæren) og mange av byens kjente borgere figurerer som stadshauptmenn opp gjennom tiden.
Forholdet til Sverige ble stadig forverret mot slutten av unionstiden, og i lov av 28. mai 1881 ble det fastsatt at borgerbevæpningen skulle opphøre. Christiania bystyre frarådet dette. Infanterikorpset hadde sin siste parade og avmønstring 17. juni 1881. Den fant også sted på Stortorvet, og under ledelse av korpsets siste sjef, Stadshauptmand Richard Andvord, ble de to kompanier dimittert.
Asmir Begović
Asmir Begović (født 20. juni 1987) er en bosnisk fotballspiller som spiller for den engelske klubben Queens Park Rangers FC.
Den 2. november 2013 scoret han etter 13 sekunder mot Southampton FC med en distanse på 97,5 meter, etter hans lange spark over banen gikk over Artur Boruc. Hans mål fikk en plass i 2015 Guinness rekordbok for "lengste målet scoret i fotball".
I juli 2015 meldte overgang fra Stoke City FC til Chelsea FC, hvor han skrev under på en fireårskontrakt.
Akustisk gitar
Akustisk gitar er en type gitar som har hul kropp og lydhull som naturlig forsterker lyden av strengene, og derfor ikke behøver en gitarforsterker. En slik gitarkropp kalles resonanskasse. Når strengene slås eller plukkes vil treverket i kassen vibrere, og lyden som skapes i hulrommet vil projiseres ut av lydhullet.
Det kan i tillegg monteres pickup slik at lyden kan forsterkes, og eventuelt manipuleres. Gitarene har vanligvis en timeglassfasong.
Typer
Det er tre hovedtyper av den moderne akustiske gitaren:
Classico
Classico er den vanligste klassiske gitaren. Den er spent med nylonstrenger, som har en varm, rund og dyp lyd. Den har vanligvis det karakteristiske gitarhodet hvor man fester strengene i pinner som står på tvers inni to spalter (slotted headstock). Gitartypen er mest brukt til fingerspill, og har gjerne en hovedrolle i klassiske musikkstykker som er skrevet spesielt for slike gitarer, eller i flamencomusikk og andre typer latinsk og brasiliansk musikk. Den er også mye brukt som akkompagnement til visesang, og er gjerne valgt som en første gitar fordi nylonstrenger føles mykere å holde, og man ikke blir like fort sår på fingertuppene som av stålstrenger. Når man er utrent kan det likevel være vanskelig å holde grep, siden halsen er svært bred og avstanden mellom strengene er stor.
En grunn til at den er bygget med bred hals er at man kan bruke spesielle klassiske teknikker som arpeggio uten at strengene kommer i konflikt med hverandre, en teknikk som gir et harpelignende uttrykk fordi strengene plukkes svært hurtig. Man kan også løpe gjennom avanserte skalaer med fingrene uten å berøre andre strenger som man ønsker skal fortsette å klinge. Gitaren egner seg noe mindre til strumming (å slå rytmisk over alle strengene), da lyden fra nylonstrenger er mindre distinkt enn fra stålstrenger, og tonene flyter mer sammen. Den er likevel i ferd med å få stor plass også i populærmusikk nettopp på grunn av sin myke og runde tone.
Flamenco
Flamencogitaren er en egen variant av en standard klassisk gitar, med sin opprinnelse i det sørlige Spania. Den har en litt mindre og nettere bygget kropp, og ofte helt hode (solid headstock). Der den vanlige klassiske gitaren ble utviklet med utgangspunkt i europeisk klassisk musikk og høykultur, var flamencogitaren en mer folkelig variant utviklet til å fungere med sang og dans og menigmanns kultur. Den har en skarpere lyd enn en klassisk gitar, er mer distinkt ved strumming, og er bygget for en mer aggressiv høyrehåndsteknikk som er typisk for sjangeren. Den har ofte også montert beskyttelsesplater (golpeadores) på kroppen, slik at man kan slå med neglene uten at den tar skade.
Det finnes i tillegg en hybrid av de to, kalt flamenca negra, som har en bredere sarg (siden på gitarkroppen) og derfor en dypere tone.
Stålstrengs-/westerngitar
Stålstrengsgitaren (engelsk: steel-string eller flat-top) er en moderne variant av den klassiske gitaren, og er ofte den typen gitar man snakker om når man kun sier akustisk gitar. Stålstrengsgitaren brukes mye som akkompagnement til ulike typer popmusikk, country (westerngitar), folkemusikk og visesang. Den har som hovedregel en større og kraftigere kasse enn den klassiske gitaren, og en smal hals som er forsterket av en truss rod. Stålstrengene gir en skarp og høy lyd, og den store kassen gir en kraftig projeksjon av denne, som gjør at den egner seg godt som akustisk akkompagnement til allsang.
Stålstrengsgitaren deles opp i fire hovedtyper ut fra sin fasong, og listes her i rekkefølgen de ble utviklet:
Parlour
Parlourgitar, Grand Concert eller 00 («double-oh») er alle navn på gitaren som ligner mest på den klassiske i fasong og størrelse, og stammer også direkte fra denne. Det er en nett liten gitar som lager mindre lyd akustisk, og egner seg derfor best i små rom (jfr. parlour, 'salong', 'selskapslokale'). På engelsk benyttes også navnet parlor.
000
000-gitaren («triple-oh»), eller Grand Auditorium, er svært lik parlourgitaren, men litt større og dypere, og en videreutvikling av den for å fungere i større rom. Eric Claptons signaturgitar fra C.F. Martin er en typisk 000-gitar.
Jumbo
Jumbo er den største av stålstrengsgitarene. Den ble utviklet av Gibson, og designet for å gi en enda større og dypere tone enn de tidligere modellene, og dermed konkurrere med Dreadnought som konsertgitar. De aller fleste større gitarprodusenter tilbyr i dag minst en versjon av denne. Gibson J-200 og Martin J-40 er typiske jumbogitarer.
Archtop-/jazzgitar
En vesentlig forskjell på en archtop og de andre akustiske gitarene er at lokk, og ofte bunn, er et massivt stykke treverk skåret ut til å ha en buefasong (arch- bue). Kroppen kan minne om en stor fiolin på grunn av både buefasongen, og de f-lignende lydhullene på hver side av strengene. Kroppen er ofte veldig mye større enn på en vanlig akustisk gitar, men med en vesentlig smalere sarg. Halsen er smal, og den er spent med stålstrenger som ofte er litt tykkere enn på en vanlig stålstrengsgitar.
På grunn av den spesielle kassen gir gitaren en rik og varm tone, som er karakteristisk for jazz. Gitartypen benyttes også mye innen blues, og har de siste år også blitt benyttet mer i mange typer populærmusikk. Et eksempel på sistnevnte er norske Sondre Lerche.
Archtop ble opprinnelig bygget for å fungere akustisk, men det er i dag svært vanlig at det er montert pickup for å forsterke og manipulere lyden. Gitaren kalles da halvakustisk.
Selmergitar
Selmer, eller Selmer-Maccaferri, er en stålstrengsgitar som umiddelbart skiller seg ut på grunn av sitt enten D-formede eller ovale lydhull, den lange, smale broen som er bro og sadel i ett, og det spesielle strengefestet på enden av kroppen. Den originale selmergitaren ble bygget av franske Henri Selmer i perioden 1932 til 1952, og konstruksjonen var et samarbeid med italienske Mario Maccaferri. Gitaren var blant den renommerte jazzgitaristen Django Reinhardts absolutte favoritter, og kalles derfor også bare «Django-gitar».
Selmer selv produserte bare rundt 800 slike gitarer totalt, og ønsker man seg en selmergitar i dag må man sannsynligvis satse på en kopi av hans konstruksjon.
Resonator-/dobrogitar
Lyden lages ved at lokket, gitarens soundboard, er byttet ut med metallkjegler som mottar vibrasjoner fra broen, og sender den tilbake forsterket og med en umiskjennelig klang som er lagt til av metallet. Gitaren produseres som square neck og round neck, hvor førstnevnte er formet for å ligge i fanget mens man spiller (lap style), og den runde halsen er formet for vanlig spilling. På begge typene er det også vanlig å heve strengene slik at man kan bruke en teknikk som slide, som gir en glissandoeffekt som er typisk for typisk for gitartypen.
Avery Brundage
Avery Brundage (født 28. september 1887 i Detroit, død 8. mai 1975 i Garmisch-Partenkirchen) var den femte presidenten i Den internasjonale olympiske komité (IOK).
Akustisk gitar
Treverk
Treverket som er benyttet har stor betydning i konstruksjonen. På engelsk benyttes uttrykket tonewood for å si noe om en tresorts akustiske egenskaper, og viktige faktorer er hvor hurtig materialet sender energien fra strengene tilbake som lyd, og hvordan lyden er blitt farget. Treverket vil også ha ulike egenskaper alt etter hvor på gitaren det brukes, og gjennom komposisjonen av materialer vil en gitarmaker kunne fremheve eller døyve frekvenser for å oppnå en bestemt forming av lyden.
Avery Brundage
Han deltok selv under OL 1912 i Stockholm som en av de beste tikjemperne, han kom på 16.-plass og i diskos kom han på 22.-plass. I 1952 ble Brundage valgt til IOKs 5. president etter svenske Sigfrid Edström.
Akustisk gitar
Treverk
Kostbare gitarer har heltre i både lokk, sarg og bunn, mens man på billigere gitarer finner laminat. Laminat har ikke den samme evnen til å vibrere som heltre, og vil gi en sprøere og mindre levende tone. Gitarer i mellomklassen har gjerne laminat i sarg og bunn, men bruker heltre i lokket, som er den viktigste delen av kassen. Lokket kalles på engelsk soundboard, «lydbrett», og her brukes ofte myke tresorter som gran og sedertre. Sarg og bunn er gjerne av harde tresorter som mahogni, rosentre. Ibenholt og rosentre er også vanlig å bruke på gripebrettet.
Avery Brundage
«The Games must go on»
Han ble legendarisk etter uttalelsen etter attentatet under lekene i München i 1972, da flere funksjonærer og politikere krevde at lekene måtte avbrytes etter de tragiske hendelsene. Brundages hyppig siterte svar lød ganske enkelt: «The Games must go on!» – Lekene må fortsette!
Etter 20 år som president gikk Brundage av etter OL i 1972, og overlot ledelsen av IOK til den irske adelsmannen Lord Killanin.
Untersturmführer
SS-Untersturmführer var en grad innen SS, som tilsvarer den laveste offisersgraden, Leutnant, (tilsvarer norsk fenrik) innen Wehrmacht.
Army of the United States
Army of the United States (AUS) er det offisielle navnet på vernepliktstyrken i den amerikanske hæren som kan etableres på ordre fra Kongressen hvis USA går inn i en stor væpnet konflikt. AUS har vært benyttet i andre verdenskrig, Koreakrigen og Vietnamkrigen.
AUS ble første gang opprettet i februar 1941 som svar på den økte faren for at USA ble tvunget inn i andre verdenskrig. AUS ble kraftig utvidet etter angrepet på Pearl Harbor i desember 1941. AUS ble regnet som en etterfølger til Nasjonalarmeen (National Army), som hadde blitt opprettet for å kjempe i første verdenskrig og ble oppløst i 1920.
De første offiserene i AUS ble utnevnt fra rekkene i den regulære hæren (Regular Army). Det vanlige var at disse offiserene holdt en «permanent grad» i den regulære hæren mens de holdt en «midlertidig grad» for tjeneste i AUS. En typisk situasjon var en oberst i AUS med permanent grad som kaptein i den regulære hæren.
Forfremmelse innen AUS var iblant meget rask og noen offiserer steg så mye som fire til fem grader over et tidsrom på tre til fire år. Dwight Eisenhower ble forfremmet fra oberst til fem-stjerners general på tre år. Gradene innen AUS kunne bli trukket tilbake like raskt, men da slik at høyere offiserer falt tilbake til sin permanente grad i den regulære hæren.
Den vervede delen av AUS besto av profesjonelle soldater fra den regulære hæren som, i motsetning til offiserene, ikke holdt en egen AUS-grad men kun ble regnet som medlem av den regulære hæren. Personell som vervet seg kunne også velge å verve seg til den regulære hæren, som krevde lengre tjenestetid. Alle vernepliktige soldater inngikk i AUS og hadde bokstavene AUS foran tjenestenummeret. (Soldater i den regulære hæren hadde bokstavene RA.)
I 1946 ble AUS deaktivert, sammen med verneplikten, og offiserene gikk tilbake til sin grad i den regulære hæren mens vervede soldater ble dimittert eller gjenvervet til den regulære hæren.
Jacques Anquetil
Jacques Anquetil (født 8. januar 1934, død 18. november 1987) var en fransk sykkelrytter med profesjonell karriere fra 1953 til 1969.
Earl Eastwood
Earl Hamilton Richard Eastwood (født 2. november 1905 i Hamilton i Ontario, død 4. juli 1968) var en canadisk roer som deltok i de olympiske leker 1932 i Los Angeles.
Jacques Anquetil
Anquetil var den første tok fem sammenlagtseire i Tour de France, senere har også Eddy Merckx, Bernard Hinault og Miguel Indurain tatt fem seire. I tillegg var Anquetil den første av så langt fire syklister som har vunnet alle Grand Tours, men han klarte aldri å vinne alle tre samme år.
Earl Eastwood
Eastwood vant en olympisk bronsemedalje i roing under OL 1932 i Los Angeles. Han var med på den canadiske åtteren som kom på tredjeplass bak USA og Italia. Mannskapet på den canadiske båten var; Earl Eastwood, Joseph Harris, Stanley Stanyar, Harry Fry, Cedric Liddell, William Thoburn, Donald Boal, Albert Taylor og George MacDonald som var styrmann.
Jacques Anquetil
Anquetil skjulte aldri at han dopet seg, i et fjernsynsintervju sa han «La meg være i fred, alle doper seg».
Garrett Hines
Garrett Hines (født 3. juli 1969), er en amerikansk bobkjører som deltok i de olympiske vinterleker 1998 i Nagano og 2002 i Salt Lake City.
Britisk Honduras
Britisk Honduras var betegnelsen på et britisk territorium på østkysten av Mellom-Amerika, sørøst for Mexico, etter at det ble en britisk kronkoloni i 1862. Honduras ble først erobret og bosatt av spanske erobrere på 1600-tallet. I 1964 ble det en selvstyrt koloni, og ble omdøpt til Belize i juni 1973, og fikk full selvstendighet i september 1981. Britisk Honduras var Storbritannias siste fastlandsterritorium i Amerika.
Russlands herrelandslag i fotball
Russlands herrelandslag i fotball er det nasjonale fotballaget til Russland, og dette landslaget blir administrert av Russlands fotballforbund. Det russiske fotballforbundet ble stiftet i 1912, og de ble også medlem av FIFA dette året. Landet har kvalifisert seg til to VM-sluttspill, og nasjonalstadion er Olimpijskij Stadion Luzjniki i Moskva.
Nåværende tropp
14. juni 2021. Russlands bruttotropp til EM i fotball 2021 fra 11. juni til 11. juli 2021.
Andre spillere
Spillere som har vært med i landslagstroppen de siste 12 månedene.
Skärgårdsflottan
Skärgårdsflottan eller arméns flotta var en våpengren i Sverige i årene 1756-1826 og besto av fartøyer som kunne navigere og kjempe i den svenske skjærgården, både i den svenske og den finske delen av riket. Skärgårdsflottans største seier var slaget ved Svensksund i 1790 hvor en større russisk styrke ble slått. I 1826 ble skärgårdsflottan lagt inn under den svenske marinen og i 1871 ble den helt lagt ned.
Johnny Bruun
Johnny Bruun (født 2. april 1978 i Oslo) er en norsk tidligere ishockeyspiller som spilte forward på Lørenskog. Han kommer fra moderklubben Furuset og har spilt på Lillehammer, Gjøvik, Storhamar Dragons, Frisk og Vålerenga, Bruun la opp i 2017.
Grå reinlav
Grå reinlav (Cladonia rangiferina) er en lavart i slekten begerlav (Cladonia). Den vokser på bakken, gjerne på næringsfattig mark og med et buskformet thallus (plantelegeme) som har podetier som blir 5-15 cm høye. Fargen er normalt askegrå eller blygrå. Vanlig i hele landet, men mer sparsom i kyststrøkene. Vokser gjerne sammen med lys reinlav og kvitkrull i høyereliggende skog og på høyfjellet.
Grå reinlav er av stor betydning som fôr til reinsdyr, spesielt i Finnmark. Rein har en spesielt tilpasset flora av mikroorganismer i fordøyelsen som gjør at den kan fordøye opptil 80-90 % av karbohydratene i laven.
HIStory – Past, Present and Future, Book I
HIStory – Past, Present and Future, Book I er et dobbeltalbum utgitt av Michael Jackson i 1995. Det ene albumet er en samling av noen av Jacksons største hits, mens det andre albumet er et studioalbum med kun nye sanger. Av nye sanger som ble gitt ut på albumet er «Scream» som er en duett med søsteren Janet Jackson, «They Don't Care About Us», «Earth Song», «ChildHood» (tema fra filmen Free Willy 2) og «You Are Not Alone» som er skrevet av R'n'B-artisten R. Kelly. Albumet ble produsert av Michael Jackson, James Harris, Janet Jackson, Terry Lewis, Dallas Austin, David Foster, Bill Bottrell, R. Kelly og Teddy Riley.
Halifax Town AFC
Halifax Town Association Football Club var en engelsk fotballklubb som ble oppløst i 2008. Klubben ble stiftet i 1911, ble valgt inn i The Football League i 1921 og ble degradert fra The Football League i 2002. «The Shaymen», som var kallenavnet til Halifax Town, spilte hjemmekampene sine på The Shay i Halifax. Byen Halifax ligger i den engelske regionen Yorkshire og Humber. Pga økonomiske problemer ble klubben degradert tre divisjoner i 2008.
Klubben ble oppløst mai 2008 og en ny klubb, F.C. Halifax Town ble startet opp med de samme eierne. Den fikk lov til å spille i Northern Premier League Division One North (nivå 8) i sesongen 2008-09.
Kilder
Headline Book Publishing, London. ISBN 0-7472-7232-8
Gunnar Larsson
Gunnar Larsson (født 12. mai 1951) er en tidligere svensk svømmer. Han tok to gullmedaljer i OL 1972 i München (200 og 400 meter medley). Han ble også verdensmester på 200 meter medley i Beograd i 1973, og satte tre verdensrekorder i løpet av karrieren. For to av verdensrekordene, samt tre gullmedaljer (200 og 400 m medley og 400 m fri) og en sølvmedalje (200 m fri) under EM 1970 i Barcelona, ble han tildelt Svenska Dagbladets gullmedalje for årets fremste svenske idrettsprestasjon.
OL-gullet på 400 meter medley i 1972 ble vunnet med to tusendels sekunders margin foran amerikaneren Tim McKee. Etter denne hendelsen ble tidtakingsreglene endret, og i dag blir det bare tatt hensyn til hundredelene.
Auray
Auray (Breton: An Alre) er en by og kommune i departementet Morbihan i regionen Bretagne i det nordvestlige Frankrike. Byen har elleve tusen innbyggere og er kjent for sin turisme.
Denne antikke byen med sin middelalderhavn i Saint-Goustan har en gammel steinbru (Pont Neuf) som krysser elva  Auray.
Byen har trange brostenlagte gater og halvtømrede hus fra det 15. og 16. århundre. Elva Loch er overspent med ei steinbru fra det 17. århundre.
Celeste Holm
Celeste Holm (født 29. april 1917 i New York City i New York, død 15. juli 2012 ) var en amerikansk skuespillerinne med norske røtter.
Nexhat Daci
Nexhat Daci (født 26. juli 1944 i Preshevo-dalen) var leder for Kosovos nasjonalforsamling (Kuvendi i Kosovës) (2001- 2006). Han representerer partiet LDD (Kosovos Demokratiske Forening). Har studert kjemi ved Universitetet i Beograd og ved universitetet i Zagreb og har etterutdannet seg i England og Belgia. Daci er gift og har tre barn.
Celeste Holm
Holm var enebarn av Theodor Holm. Han var en forsikringsmann som vokste opp på Hå gamle prestegard på Jæren, men emigrerte i ung alder til USA. Hun gikk på skole i Nederland, Frankrike og USA, og tok sang- og ballettimer som barn. Hun studerte drama ved University of Chicago og debuterte på scenen som 17-åring.
Holm debuterte på Broadway i 1938, og hadde stor suksess i 1943 i rollen som Ado Annie i musikalen Oklahoma!. Hun filmdebuterte i 1946 og året etter vant hun Oscar for beste kvinnelige birolle for sin rolle som Anne i filmen Mellom gentlemenn. Holm ble Oscar-nominert tre ganger. Hun opptrådte også på TV, scenen og nattklubber.
Holm engasjerte seg for sosial rettferdighet i mange år som talskvinne for UNICEF. Hun har fått to stjerner på Hollywood Walk of Fame. I 1979 ble Holm utnevnt til ridder av 1. klasse av St. Olavs Orden for fremme av norsk kultur i USA.
Holm giftet seg for femte gang på sin 87-årsdag med den 41-årige operasangeren Frank Basile. Hun er mor til datapioneren Ted Nelson.
Celeste Holm har fortsatt familie i Norge.
Otto Benzons Forfatterlegat
Otto Benzons Forfatterlegat er et legat til minne om Georg Brandes, stiftet og oppkalt etter dramatiker og medisinalfabrikant Otto Benzon. Legatet kalles derfor også for Georg Brandes Legatet eller Georg Brandes Fødselsdagslegat. Legatet administreres av et styre, men utdelingen foretas av én person, en utdeler, som er utpekt for en 7-års periode. Legatet deles normalt ut på Georg Brandes fødselsdag den 4. februar.
William Thoburn
William Thoburn (født 3. desember 1906 i Quebec by, død juni 1997) var en canadisk roer som deltok i de olympiske leker 1932 i Los Angeles.
Thoburn vant en olympisk bronsemedalje i roing under OL 1932 i Los Angeles. Han var med på den canadiske åtteren som kom på tredjeplass bak USA og Italia. Mannskapet på den canadiske båten var; Earl Eastwood, Joseph Harris, Stanley Stanyar, Harry Fry, Cedric Liddell, William Thoburn, Donald Boal, Albert Taylor og George MacDonald som var styrmann.
Korsblomstfamilien
Korsblomstfamilien (Brassicaceae) er en plantefamilie som omfatter ca. 340 slekter og over 3700 arter. Familien er utbredt i alle verdensdeler, fra tropene til arktis. omfatter flere viktige kulturplanter, som hodekål, blomkål, brokkoli, sennep, kinakål, grønnkål, kålrot, nepe, turnips, raps, reddik og vaid. De fleste er urter.
Navnet (også det eldre latinske navnet Cruciferae av crux = kors og ferare = bære) kommer av den karakteristiske blomsterformen, med fire kronblad i korsform. Blomstene sitter vanligvis i en blomsterklase mot toppen av stengelen. De har som oftest 6 støvbærere, hvorav to av dem er korte. Fruktemnet har 2 rom med en oversittende griffel. Frukten er en skulpe med to rom, eller av og til en enfrøet nøtt.
Lageråa
Lageråa er en elv i Hamar, Løten og Stange kommuner i Innlandet.
Elva starter i Vang Almenning som Gåsbubekken, som har utspring fra myrområdet Langgjesna ved Yksenåsen sør for Måsætra. Den renner i sørøstlig retning og ved Rødsætervollen løper den sammen med Østeråa og danner Lageråa. Elva snur gradvis mot sør og renner ut av skogen fortsetter over jordbruksområdene på Hedmarken. Et stykke danner elva grensen mellom Hamar og Løten, før den renner inn i Stange og munner ut i Svartelva ved Ilseng.
Kalosjer
Kalosjer, også kalt gummisko, er fottøy eller skoovertrekk laget av gummi. De tres utenpå vanlige sko for å beskytte dem og føttene mot fuktighet utendørs. Navnet har opphav i tidligere tiders tresandaler som ble brukt som undersko mot søle og regn.
Betegnelsen kalosje brukes også om futteral til skøytestål og den delen av en gummistøvel som er nærmest sålen.
Historikk
Kalosjer er gummisko til utendørsbruk, gjerne som overtrekk over vanlige sko. De skal komme fra Nord-Amerika. Gummistøvler ble for øvrig satt i produksjon i Frankrike i 1853.
Harry Fry
Harry Brittain Fry (født 13. september 1905, død 1985) var en canadisk roer som deltok i de olympiske leker 1932 i Los Angeles og 1936 i Berlin.
Fry vant en olympisk bronsemedalje i roing under OL 1932 i Los Angeles. Han var med på den canadiske åtteren som kom på tredjeplass bak USA og Italia. Mannskapet på den canadiske båten var; Earl Eastwood, Joseph Harris, Stanley Stanyar, Harry Fry, Cedric Liddell, William Thoburn, Donald Boal, Albert Taylor og George MacDonald som var styrmann.
Visible Human Project
The Visible Human Project er et prosjekt for å lage og systematisere fotografier av et sett tverrsnitt av menneskekroppen, slik at disse kan brukes i applikasjoner for å visualisere den menneskelige anatomien. Likene av en mann og en kvinne ble skåret i tynne skiver, som så ble fotografert og digitalisert. Prosjektet er drevet av USAs nasjonalbibliotek for medisinsk litteratur (National Library of Medicine) under ledelse av Michael J. Ackerman. Planleggingen av prosjektet startet i 1989. Datasettet av mannen ble frigitt i november 1994 og av kvinnen i november 1995. Prosjektet kan studeres ved Nasjonalmuseet for helse og medisin i Washington, DC. Det foreligger planer om å gjennomføre prosjektet på nytt med bilder med høyere oppløsning, men da bare med deler av kroppen i stedet for et helt lik.
Bildene
Liket av mannspersonen ble frosset og skåret i 1 871 millimetertykke skiver i transversplanet. Tverrsnittene ble deretter fotografert og digitalisert, noe som resulterte i 15 gigabyte data. I 2000 ble bildene scannet på nytt med høyere oppløsning, og datamengden økte til 65 gigabyte. Liket av kvinnen ble skåret i skiver på 1/3 millimeters tykkelse, hvilket resulterte i noe over 40 GB.
Donorene
Det mannlige liket er av Joseph Paul Jernigan, en 38 år gammel morder fra Texas som ble henrettet med giftsprøyte den 5. august 1993. På oppfordring fra fengselspresten gikk han med på å donere hele kroppen sin til forskning eller annen medisinsk bruk. Derimot var Jernigan ikke klar over Visible Human-prosjektet. Det har blitt meldt bekymring over det etiske aspektet ved dette, den mest markante fra universitetet i Wien, som forlangte at bildene ble trukket tilbake med henvisning både til at befatning med henrettelser er uakseptabelt i det medisinske fagmiljøet, og at det kan stilles spørsmål ved Jernigans informerte samtykke til deltakelse i dette prosjektet.
Den andre donoren er en anonym 59 år gammel kvinne som døde av hjerteinfarkt. Enkemannen etter henne ønsket spesifikt at hun skulle delta i prosjektet.
Problemer med dataene
Frysingen av likene førte til at mannens hjerne utvidet seg noe, og deler av det indre øret ble ødelagt ved bearbeidingen av tverrsnittene. Det er vanskelig å se nervene, ettersom de har nesten samme farge som fettvev. Små blodkar har kollapset under innfrysingen. Mannen har bare én testikkel. Kvinnens kjønnsorgan er ikke representativt for kjønnsorganene hos yngre kvinner.
Lisenser
Datamaterialet kan kjøpes på bånd, eller det kan lastes ned gratis så lenge eieren av materialet får forbeholde seg visse rettigheter for bruken av det.
Applikasjoner som bruker datamaterialet
Det finnes en lang rekke prosjekter som bruker rådataene i utdanningsøyemed, og flere prosjekter er under utvikling. Det er laget tredimensjonale, virtuelle modeller av kroppen hvor organene er merket, kan fjernes selektivt og kan betraktes fra alle vinkler.
Dumka
Dumka er administrasjonssentrum for distriktet med samme navn i området Santhal Parganas i den indiske delstaten Jharkhand. Ifølge folketellingen i 2001 hadde Dumka by 44 917 innbyggere og var med det største tettsted i Dumka-distriktet med i alt 1 106 521 innbyggere fordelt på 3716 km² (noe mindre enn Østfold fylke). Byens og distriktets befolkning er etnisk og språklig sammensatt, men majoriteten tilhører stammefolket santaler.
Baba Basukinath Dham er et tempelkompleks og hinduistisk pilegrimsmål ca. 24 km. fra Dumka sentrum. Hovedattraksjonen er Basukinathtempelet som er tilegnet guden Shiva. Mallooti og Baba Sumeshwar Nath er andre viktige hellige steder.
Dumka er også skolesenter i distriktet. Sentralt i byen ligger Bandorjuri Mission, hovedkvarteret for Northern Evangelical Lutheran Church med domkirke, English medium school (Don Bosco), radiostasjon og landsbyutviklingssenter.
En gang ukentlig avholdes det buskapsmarked i byen.
Randulf
Utbredelse
Formen Randall var vanlig i England i middelalderen.
Randy var et populært navn i USA i 1950- og 1960-årene.
Randulf hadde fram til 2014 norsk navnedag 12. februar.
Kjente personer med navnet
Personene i listen er ordnet kronologisk etter fødselsår.
ISO 8859
ISO 8859 er en standard som definerer flere tegnsett beregnet på datamaskiner. Standarden er delt opp i flere deler slik som ISO 8859-1, ISO 8859-2 osv, som hver for seg også refereres til som standarder.
Alfred Dahlqvist
Alfred «Håsjö» Dahlqvist (født 31. mai 1914 i Håsjö, Jämtland, død 21. oktober 1983) var en svensk langrennsløper. Han var med på å utvikle diagonalstilen, og ble ansett for å være Sveriges inntil da fremst motbakkeekspert. Han vant 18 km og tok ytterligere to medaljer under Ski-VM 1941, et mesterskap som ble annullert etter krigen. Han tok sølv på samme distanse i VM 1938 i Lahtis, og vant 18-kilometeren samme sted i 1941. I alt vant han sju individuelle svenske mesterskap i perioden fra 1938 til 1942.
I 1941 ble han tildelt Svenska Dagbladets gullmedalje for årets fremste svenske idrettsprestasjon. I 1949 gav han ut selvbiografien Karusellen går.
Bandundu (tidligere provins)
Bandundu er en tidligere provins i Den demokratiske republikken Kongo. Hovedstaden var Bandundu.
Geografi
Provinsen lå vest i landet og grenset i nord til provinsen Équateur, i sør til Angola, i nordvest til Republikken Kongo, i vest til provinsen Bas-Congo og i øst til provinsen Kasai-Occidental. Arealet var 295,658 km² og det bodde anslagsvis 5,201,000 der i 1998, noe som gav en befolkningstetthet på 17,59/km².
Historie
Provinsen Bandundu ble etablert i 1966 da provinsene Kwango, Kwilu og Mai-Ndombe ble slått sammen til en stor provins. Hovedstaden ble lagt til Bandundu.
UMD
UMD kan vise til:
Universiteter:
Mahdi
Mahdi (مهدي – Mahdī, eventuelt Mehdi; «den som er rettledet av Gud»; fra den arabiske roten «hdi» – «هدی» som betyr «å lede») er i islamsk lære den profeterte frelseren av islam som vil oppholde seg på jorden i syv, ni eller nitten år (avhengig av hvilken tolkning man bruker ) før den siste dag. Muslimer tror at Mahdi vil rydde jorden fri fra urett og tyranni, sammen med Isa. Mahdi nevnes ikke spesifikt i Koranen, men det er mange hadither (profetens læresetninger) om Mahdi.
Ifølge Cyril Glasse, er ikke Mahdis komme et universelt akseptert konsept i islam og blant dem som aksepterer Mahdi er det fundamentale forskjeller mellom islams forskjellige grener om hans komme, både når det gjelder tidspunktet for hans komme, og om hans lære. Mahdi-konseptet anses som viktig for Sufi islam, og som sentral religiøs lære for sjiaislam som anser Den tolvte imam, Muhammed al-Mahdi, for å være Mahdi, som vil komme tilbake, etter å ha vært skjult siden 873 e.Kr. På den andre siden, har læren om Mahdi, aldri vært formel lære blant sunni muslimer – hverken anerkjent, eller benektet. Et annet skille mellom sjia- og sunniislam er at sunniene tror Mahdi vil være en etterkommer av profeten som vil gjenopprette den rette troen, uten nødvendigvis å være assosiert med endetiden og Isa.
Visse ting er sunnier og sjiaer enige om når det gjelder Mahdi:
Sjiaislam og Mahdi
Blant sjiamuslimer er Mahdi-ideen en sentral, religiøs lære. De tror at Mahdi er Muhammed al-Mahdi, den tolvte sjiaimamen, født i 868, og som ble skjult av Allah da han var fem (i 873). Sjiamuslimer tror at Mahdi fremdeles er i live, skjult, og venter på det tidspunktet Allah har bestemt at han skal returnere.
Ifølge tradisjonen skal Mahdi være en ung mann, middels høy, med et pent ansikt og svart hår og skjegg. Han kommer ikke til å komme i et oddetallsår. Når han kommer vil han vise seg i Mekka, mellom Kaba og Abrahams standplass, og vil kalle på folket og be dem følge ham. Deretter vil han dra til Kufa.
Samtidig med Mahdi, vil også andre skikkelser komme til jorden. Mahdi kommer sammen med Isa, Husayn ibn Ali, andre imamer og profeter (de godes krefter), men, samtidig med hans komme vil også ondskapens krefter vise seg, ledet av den enøyde Masih ad-Dajjal og Sufyani. De to sidene kommer til å slåss i en siste apokalyptisk strid, der Mahdi og hans stridere vil vinne over ondskapens makter.